cyanic-selkie/wikianc huggingface dataset:
Μονή Φανερωμένης Σαλαμίνας
Αρχιτεκτονική
thumb|Το καθολικό της μονής Η μονή είναι οργανωμένη γύρω από τον κεντρικό περίβολο και έχει φρουριακή μορφή. Περιλαμβάνει κελιά, μαγειρεία, τραπεζαρία (τράπεζα), εργαστήρια, αποθήκες και το παρεκκλήσι του αγίων Αποστόλων. Τα κτίρια της μόνης είναι είτε διώροφα είτε τριώροφα και έχουν στοές προς την κεντρική αυλή, οι οποίες πλέον είναι τοξωτές και από οπλισμένο σκυρόδεμα. Στη νοτιοδυτική και νοτιοανατολική γωνία βρίσκονται πύργοι. Η εκκλησία της μονής (καθολικό) βρίσκεται στο βόρειο τμήμα του περιβόλου.
Εορτασμός
Η Ιερά Μονή Φανερωμένης Σαλαμίνας είναι αφιερωμένη στη Κοίμηση της Θεοτόκου και εορτάζει στις 23 Αυγούστου.
Σύνθεση
Η Μονή παρέμεινε ανδρώα μέχρι τις 27 Ιουλίου του 1944, όπου μετατράπηκε σε γυναικεία, από τον μητροπολίτη Αττικής και Μεγαρίδος Ιάκωβο. Σήμερα σε αυτή εγκαταβιώνουν, εκτός της ηγουμένης, άλλες 17 μοναχές.
Εξωτερικοί σύνδεσμοι
Φανερωμένης Σαλαμίνας Φανερωμένης Σαλαμίνας
Πρώτη Κυρία της Βόρειας Κορέας
Η Πρώτη Κυρία της Λαϊκής Δημοκρατίας της Βόρειας Κορέας (κορεατικά: 조선민주주의인민공화국 영부인), ή πιο απλά Πρώτη Κυρία της Βόρειας Κορέας, είναι (ονομάζεται) η εκάστοτε σύζυγος του Ανώτατου Ηγέτη της Λαϊκής Δημοκρατίας της Βόρειας Κορέας. Η τρέχουσα Πρώτη Κυρία είναι η Ρι Σολ-τζου (2018-). Τα καθήκοντά αυτού του πόστου (αξιώματος) περιορίζονται στις δημόσιες εμφανίσεις με τον Ανώτατο Ηγέτη, καθώς και σε διπλωματικής φύσεως θέματα. Το αξίωμα αυτό ξεκίνησε να υφίσταται από τις 17 Δεκεμβρίου του 1963.
Η πρώτη Πρώτης Κυρίας της Λαϊκής Δημοκρατίας της Βόρειας Κορέας ήταν η δεύτερη σύζυγος του Κιμ Ιλ-σονγκ, ονόματι Κιμ Σονγκ-ε (πρώτη του σύζυγος ήταν η Κιμ Τζονγκ-σουκ, η οποία ποτέ δεν έλαβε αυτόν τον τίτλο, αν και πρόλαβε για έναν χρόνο το νεοσύστατο κράτος της Βόρειας Κορέας). Αν και της Κιμ Σονγκ-άε τα καθήκοντα σε αυτήν τη θέση δεν ανακοινώθηκαν με κάποιον τρόπο, ωστόσο η ίδια αποκαλέστηκε από τα κυβερνητικά μέσα ως η «σεβάσμια Πρώτη Κυρία», τις οποίας τα όποια καθήκοντα σταμάτησαν κάπου τη δεκαετία του 1970. Κατά την περίοδο ανάληψης εξουσίας από τον Κιμ Γιονγκ-ιλ, αν και ο ίδιος είχε δύο συζύγους και τρεις συντρόφους, καμία εξ αυτών δεν ονομάστηκε Πρώτη Κυρία, οπότε η θέση έμεινε κενή για χρόνια.
Η δεύτερη ουσιαστικά Πρώτη Κυρία της Λαϊκής Δημοκρατίας της Βόρειας Κορέας ονομάστηκε η Ρι Σολ-τζου. Τα πρώτα χρόνια του γάμου της με τον Κιμ Γιονγκ-ουν δεν εμφανιζόταν έως ότου το 2012-14 όπου έκαναν κάποιες δημόσιες εμφανίσεις. Τον τίτλο αυτόν τον έλαβε πρακτικά περί το 2018, όταν από τα κυβερνητικά μέσα αποκαλέστηκε «σεβάσια Πρώτη Κυρία» αντί του «συντρόφισσα», πράγμα που είχε να γίνει από το 1974, με την Κιμ Σονγκ-άε. Ευθύς αμέσως ξεκίνησαν και η διπλωματικής φύσεως ενασχόλησή της. Ειδικότερα, μετά τη συμμετοχή της στο Κορεατικό Συμβούλιο του 2018, όπου έγινε η πρώτη Πρώτη Κυρία της Βόρειας Κορέας που παρίσταται. Εκεί συναντήθηκε και με την ομότιτλή της τής Νότιας Κορέας Κιμ Τσουνγκ-σουνκ.
Περαιτέρω ανάγνωση
Κατηγορία:Βόρεια Κορέα
486 Κρεμόνα
Η Κρεμόνα (Cremona) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1902 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη, και πήρε το όνομά της από την ομώνυμη πόλη της Ιταλίας.
Φυσικά χαρακτηριστικά
Η μέση διάμετρος της Κρεμόνα εκτιμάται σε 22,0 χιλιόμετρα (από δεδομένα του IRAS), ενώ η μάζα της σε 11,1 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,192 (από δεδομένα του IRAS). Η Κρεμόνα περιστρέφεται γύρω από τον εαυτό της μία φορά κάθε 65 ώρες και 54 περίπου λεπτά, μία εξαιρετικά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Κρεμονα
Γέφυρα του Αλβέρτου (Λονδίνο)
Η Γέφυρα του Αλβέρτου (αγγλικά: Albert Bridge) είναι οδική γέφυρα πάνω από τον ποταμό Τάμεση στο Δυτικό Λονδίνο. Συνδέει το προάστιο Τσέλσι στη βόρεια όχθη με εκείνο του Μπάτερσι στη νότια όχθη. Σχεδιάστηκε και κατασκευάστηκε από τον Ρόουλαντ Μέισον Όρντις το 1873 ως μια τροποποιημένη καλωδιωτή γέφυρα, όμως αργότερα κρίθηκε επισφαλής οπότε μεταξύ του 1884 και του 1887 ο Τζόσεφ Μπαζαλγέτ ενσωμάτωσε ορισμένα στοιχεία κρεμαστής γέφυρας. Το 1973 το Συμβούλιο του Μείζονος Λονδίνου αποφάσισε την προσθήκη δύο αποβαθρών, οι οποίες μετέτρεψαν την κεντρική καμάρα σε μια γέφυρα απλής δοκού. Ως αποτέλεσμα, σήμερα η γέφυρα αποτελεί χαρακτηριστικά τριών διαφορετικών τύπων γέφυρας. Αποτελεί ένα διατηρητέο κτίριο της Αγγλικής Πολιτιστικής Κληρονομιάς Τύπου Β΄.
Η χρήση της ως γέφυρα διοδίων ήταν ανεπιτυχής. Έξι χρόνια μετά το άνοιγμά της, έγινε δημόσια και τα διόδια άρθηκαν. Οι σταθμοί των διοδίων, ωστόσο, παρέμειναν στη θέση τους και είναι οι μόνοι που μαρτυρούν ένα παράδειγμα γέφυρας διοδίων στο Λονδίνο. Η γέφυρα έχει το ψευδώνυμο «Η Τρεμάμενη Κυρία» λόγω της τάσης της να δονείται όταν την διασχίζει μεγάλος αριθμός ανθρώπων. Οι πινακίδες στις εισόδους της, μάλιστα, προειδοποιούν τα στρατεύματα από τους κοντινούς στρατώνες του Τσέλσι να δώσουν προσοχή στο βήμα τους ενώ διασχίζουν τη γέφυρα.
Στις 15 Φεβρουαρίου 2010 η γέφυρα έκλεισε για τα μηχανοκίνητα οχήματα, προκειμένου να ανακαινιστεί και να ενισχυθεί. Αρχικά αναμενόταν να παραμείνει κλειστή για περίπου 18 μήνες, αλλά η κατάσταση της γέφυρας κρίθηκε χειρότερη από ότι αναμενόταν, γι΄ αυτό και παρέμεινε ανενεργή για 22 μήνες. Όλη η ξυλεία επί του δαπέδου καθώς και το μονοπάτι που είχε σαπίσει αντικαταστάθηκαν και ενισχύθηκαν με πρόσθετη ξυλεία. Οι επιφάνειες του οδοστρώματος και του πεζοδρομίου, καθώς και οι σταθμοί των πρώην διοδίων, ανακαινίστηκαν πλήρως. Προστέθηκαν ακόμη νέες μεταλλικές κατασκευές για την ενίσχυση της γέφυρας. Όλες οι λάμπες άλλαξαν και στη θέση τους τοποθετήθηκαν λάμπες πιο ενεργειακά αποδοτικές. Το σύνολο του έργου κόστισε 7,2 εκατομμύρια λίρες, εκ των οποίων το 25% του κόστους παρείχε το Βασιλικό Προάστιο του Κένσινγκτον και Τσέλσι και το υπόλοιπο 75% ο φορέας Συγκοινωνίες για το Λονδίνο. Η γέφυρα άνοιξε επίσημα για πλήρη χρήση της στις 2 Δεκεμβρίου 2011.
Πηγές
Κατηγορία:Γέφυρες στο Ηνωμένο Βασίλειο Κατηγορία:Κτίρια και κατασκευές στο Λονδίνο
Αμπντούλ Χαμίτ Β΄
Ο Αμπντούλ Χαμίτ Β΄ ή Αβδούλ Χαμίτ Β΄ (τούρκικα: II Abdülhamid, 21 Σεπτεμβρίου 1842 - 10 Φεβρουαρίου 1918), ήταν ο 34ος σουλτάνος της Οθωμανικής Αυτοκρατορίας και έφερε επίσης τον τίτλο του χαλίφη.
Βιογραφία
Ήταν γιος του Σουλτάνου Αμπντούλ Μετζίτ Α΄ και της Τιριμουτζγκάν Σουλτάν, γεννήθηκε στη Κωνσταντινούπολη στις 22 Σεπτεμβρίου του 1842. Η μητέρα του πέθανε είκοσι τρία χρόνια πριν από την ανάρρησή του στον θρόνο. Ο ίδιος έδωσε τον τίτλο της Βαλιντέ Σουλτάν στην πνευματική του μητέρα, Ραχιμέ Πιριστού Σουλτάν.
Διαδέχθηκε στο θρόνο τον αδελφό του Μουράτ Ε΄ στις 31 Αυγούστου 1876. Ο Αμπντούλ Χαμίτ ήταν ένας σουλτάνος με φιλελεύθερες απόψεις καθώς έκανε πολλές μεταρρυθμίσεις. Στις 29 Δεκεμβρίου του ίδιου έτους ο σουλτάνος κατέστειλε την εξέγερση στη Βοσνία και την Ερζεγοβίνη, ωστόσο μετά τον συριακό πόλεμο αυτή η βαρβαρότητα προκάλεσε αίσθηση στην Ευρώπη και έτσι αποφάσισαν να αλλάξει το σύνταγμα αλλά μετά τη διάσκεψη της Κωνσταντινούπολης οι Ευρωπαίοι ήθελαν να δημιουργηθεί ένα νέο σύνταγμα αλλά προτιμήθηκε το παλιό σύνταγμα. Ο πρώτος φόβος για τον σουλτάνο ήταν η κήρυξη πολέμου με τη Ρωσική Αυτοκρατορία.
Σε αυτόν το πόλεμο η Βρετανική Αυτοκρατορία δεν συμμετείχε. Στο τέλος η Ρωσική Αυτοκρατορία νίκησε και η Οθωμανική Αυτοκρατορία υπέγραψε τη Συνθήκη του Αγίου Στέφανου (1878) η οποία είχε σκληρούς όρους: η Οθωμανική Αυτοκρατορία παρέδωσε τη Σερβία, τη Ρουμανία, τη Βοσνία και την Ερζεγοβίνη, το Μαυροβούνιο και τέλος έδινε αυτονομία της Βουλγαρίας. Ο Αμπντούλ Χαμίτ ήταν σύμμαχος της Γερμανίας και της Αγγλίας. Τα επόμενα χρόνια οι Αρμένιοι ζήτησαν περισσότερα δικαιώματα έτσι οι Τούρκοι έσφαξαν περίπου 20.000 Αρμένιους ωστόσο μετά τη σφαγή οι Ευρωπαίοι υπερασπίστηκαν τους Αρμένιους. Κατά τη διάρκεια της βασιλείας του ξέσπασε η επανάσταση των Νεότουρκων.
Εξορία και Θάνατος
Εκθρονίστηκε στις 26 Απριλίου του 1909 και πέθανε στο ανάκτορο Μπεηλέρμπεη, στις Χηλές του Βοσπόρου, στις 10 Φεβρουαρίου του 1918. Είχε επονομαστεί «Μέγας Χαν» αλλά και «ερυθρός Σουλτάνος», ή «αιμοσταγής Σουλτάνος». Τον διαδέχθηκε ο αδερφός του, Μωάμεθ Ε΄.
Οικογένεια
Σύζυγοι
Γιοι
Κόρες
919 Ιλζεμπίλ
Η Ιλζεμπίλ (Ilsebill) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,191. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από ένα πρόσωπο του παραμυθιού «Ο ψαράς και η γυναίκα του» των Αδελφών Γκριμ.
Εξωτερικοί σύνδεσμοι
Ιλζεμπιλ
Κωνσταντίνος Περιβολιώτης
Ο Κωνσταντίνος Περιβολιώτης ήταν Έλληνας δικηγόρος και πολιτικός.
Βιογραφικά στοιχεία
Ήταν γιος του Νικολάου Περιβολιώτη, δημάρχου του Δήμου Μώλου. Αδέλφια του ήταν ο Χρήστος Περιβολιώτης, που δολοφονήθηκε το 1943 από τον ΕΛΑΣ, η Αγλαΐα Περιβολιώτη, σύζυγος του Ιωάννη Παπαλουκά, και η Αμαλία Περιβολιώτη, σύζυγος του κτηματία Πλούταρχου Εγκολφόπουλου. Σπούδασε νομικά και ιδιώτευσε ως δικηγόρος. .
Στις εκλογές του Αυγούστου 1910 εξελέγη βουλευτής Φθιώτιδος και Φωκίδος. Την περίοδο 1943 - 1944 διετέλεσε πρόεδρος της κοινότητας Μώλων.
Αναφορές
Κατηγορία:Βουλευτές Φθιωτιδοφωκίδας
Άγιος Παντελεήμονας Κέας
Δομή κτισμάτων
Σύμφωνα με τον Αριστείδη Πανώτη που τη δεκαετία του '50 άρχισε να μελετά τα αρχαία της νήσου και το 1953 μετέβη στη μονή, το καθολικό της είναι ένας ελεύθερος σταυρός και ανήκει στη βυζαντινή περίοδο. Η μελέτη αυτή ξεχώρισε από τα κελιά το «μαγκιπείο» (μαγειρείο) με το «φωτάναμα» χρονολογημένο τον 17ο αιώνα, τον μισογκρεμισμένο πύργο που σύμφωνα με αυτήν χρησίμευε ως φρυκτωρία στα βυζαντινά χρόνια καθώς έβλεπε από τη νήσο του Σαν Τζώρτζη μέχρι το Καβοντόρο στο Αιγαίο. Εικάζεται και πάλι από τον Πανώτη ότι υπάρχουν στα δυο πρώτα κτίσματα μεταγενέστερες αναπαλαιώσεις της κοίμησης του Αγίου Τιμοθέου το 1590, ενώ το 1626 η μονή απέκτησε σταυροπηγιακή τιμή από το Πατριαρχείο.
Ο «κτήτορας» της μονής και η σπηλιά στον Λούρο
Μέσα από διηγήσεις των ντόπιων ο Πανώτης προσπάθησε να εντοπίσει και το σημείο ταφής του Αγίου Τιμοθέου. Απέκλεισε το ιερό και τον ναό, που αναφέρει η παράδοση, λόγω του βραχώδους του εδάφους. Βάσει των αναφορών, ο Άγιος Τιμόθεος τα καλοκαίρια πήγαινε στο σπήλαιο του Λούρου, 300 μέτρα μακρύτερα από τη μονή, όπου του αποδίδεται πως έκανε θαύματα. Σύμφωνα με τις αναφορές για να φτάσει κανείς στην περιοχή της μονής και του σπηλαίου έπρεπε να περνά από εξαιρετικά δύσβατη περιοχή με βράχια αρχικά και ύστερα πυκνή βλάστηση. Το 1991, έναν χρόνο αργότερα από τον εορτασμό της μετακίνησης της κάρας του αγίου στο νησί και των 400 χρόνων από την «κοίμησή» του, άνοιξε δρόμος για τους προσκυνητές της μονής και κατασκευάστηκε πλατεία έξω από τη σπηλιά.
Βρετανικός κινηματογράφος
thumb|350px|Διάσημοι Βρετανοί ηθοποιοί: (αριστερά-δεξιά) [[Σον Κόνερι, Όντρεϊ Χέπμπορν, Κάρι Γκραντ, Τζούντι Ντεντς, Ντάνιελ Ντέι-Λιούις, Τζούλι Άντριους, Μάικλ Κέιν, Κέιτ Γουίνσλετ και Γκάρι Όλντμαν.]] Ο Κινηματογράφος του Ηνωμένου Βασιλείου ή Βρετανικός κινηματογράφος (Cinema of United Kingdom) έχει σημαντική κινηματογραφική βιομηχανία για πάνω από έναν αιώνα. Ενώ η παραγωγή ταινιών έφτασε στο υψηλότερο επίπεδο όλων των εποχών το 1936, ωστόσο η «χρυσή εποχή» του βρετανικού κινηματογράφου θεωρείται συνήθως ότι συνέβη τη δεκαετία του 1940, κατά την οποία οι σκηνοθέτες Ντέιβιντ Λην, Μάικλ Πάουελ, (με τον Έμερικ Πρέσμπουργκερ) και τον Κάρολ Ριντ παρήγαγαν τα έργα τους με τις πιο αναγνωρισμένες κριτικές. Πολλοί Βρετανοί ηθοποιοί έχουν κερδίσει κριτική επιτυχία και παγκόσμια αναγνώριση, όπως οι Όντρεϊ Χέπμπορν, Ολίβια Ντε Χάβιλαντ, Γκλίνις Τζονς, Μάγκι Σμιθ, Ρότζερ Μουρ, Μάικλ Κέιν, Σον Κόνερι, Τζόαν Κόλινς, Τζούντι Ντεντς, Τζούλι Άντριους Ντάνιελ Ντέι-Λιούις, Γκάρι Όλντμαν, Έμμα Τόμσον, Χιου Γκραντ και Κέιτ Γουίνσλετ. Μερικές από τις ταινίες με τις μεγαλύτερες εισπράξεις όλων των εποχών έχουν γυριστεί στο Ηνωμένο Βασίλειο, συμπεριλαμβανομένου του τρίτου και του έκτου franchise ταινιών με τις περισσότερες εισπράξεις Χάρι Πότερ και Τζέιμς Μποντ.
Η ταυτότητα της βρετανικής κινηματογραφικής βιομηχανίας, ιδιαίτερα όσον αφορά το Χόλυγουντ, έχει αποτελέσει συχνά αντικείμενο συζήτησης. Η ιστορία της έχει συχνά επηρεαστεί από προσπάθειες να ανταγωνιστεί την αμερικανική βιομηχανία. Η καριέρα του παραγωγού Αλεξάντερ Κόρντα σημαδεύτηκε από αυτόν τον στόχο, η Rank Organization επιχείρησε να το κάνει τη δεκαετία του 1940 και η Goldcrest τη δεκαετία του 1980. Πολλοί βρετανικής καταγωγής σκηνοθέτες, συμπεριλαμβανομένων των Άλφρεντ Χίτσκοκ, Κρίστοφερ Νόλαν και Ρίντλεϊ Σκοτ, και ηθοποιοί, όπως ο Τσάρλι Τσάπλιν και ο Κάρι Γκραντ, έχουν επιτύχει κυρίως μέσω της δουλειάς τους στις Ηνωμένες Πολιτείες.
Το 2009, οι βρετανικές ταινίες είχαν εισπράξεις περίπου 2 δισεκατομμύρια σε όλο τον κόσμο και μερίδιο αγοράς περίπου 7% παγκοσμίως και 17% στο Ηνωμένο Βασίλειο. Οι εισπράξεις από το box office του Ηνωμένου Βασιλείου ανήλθαν συνολικά σε 1,1 δισεκατομμύρια λίρες το 2012, με 172,5 εκατομμύρια εισητήρια.
Το Βρετανικό Ινστιτούτο Κινηματογράφου σε μια δημοσκόπηση που έκανε, κατατάσσει ποιες θεωρούνται ως οι 100 καλύτερες βρετανικές ταινίες όλων των εποχών. Τα ετήσια βραβεία BAFTA που διοργανώνονται από τη Βρετανική Ακαδημία Τεχνών Κινηματογράφου και Τηλεόρασης θεωρούνται ότι είναι τα βρετανικά αντίστοιχα των Βραβείων Όσκαρ.
Παραπομπές
Κατηγορία:Κινηματογράφος στο Ηνωμένο Βασίλειο Κατηγορία:Πολιτισμός του Ηνωμένου Βασιλείου
Peugeot
Η Peugeot είναι μεγάλη γαλλική αυτοκινητοβιομηχανία, που από τον Ιανουάριο του 2021 ανήκει στον όμιλο Stellantis. Η ιστορία της Peugeot ξεκινά από την κατασκευή ποδηλάτων στα τέλη του 19ου αιώνα. Τα κεντρικά γραφεία της εταιρείας βρίσκονται στην Avenue de la Grande Armée, στο Παρίσι. Τo ελληνικό εταιρικό σλόγκαν της εταιρείας είναι: "Γιατί το αυτοκίνητο πρέπει να είναι απόλαυση".
Ξεκίνημα
Ενώ το εργοστάσιο της Peugeot είχε δημιουργηθεί αρκετό καιρό νωρίτερα, η είσοδος της εταιρείας στον κόσμο των οχημάτων έγινε με την παραγωγή ποδηλάτων. Ο Αρμάντ Πεζώ δημιούργησε το Peugeot "Le Grand Bi" το 1882, ένα ποδήλατο με χαρακτηριστικά μεγαλύτερο εμπρόσθιο τροχό σε σχέση με τον πίσω. Τα ποδήλατα της εταιρείας Peugeot παράγονταν μέχρι πρόσφατα, παρά το γεγονός ότι οι τομείς ποδηλάτων και αυτοκινήτων είχαν διαχωριστεί το 1926.
Περισσότερα αυτοκίνητα ακολούθησαν, με 29 αντίτυπα να κατασκευάζονται το 1892. Σε αυτά τα μοντέλα δόθηκαν κωδικοί μοντέλων που ξεκινούσαν με τη λέξη "Type" και έναν αριθμό. Για παράδειγμα, το Type 12, μοντέλο του 1895 έγινε το πρώτο αυτοκίνητο στον κόσμο με κινητήρα εσωτερικής καύσης που είχε ελαστικά (αντί για σιδερένιους τροχούς). Τα οχήματα αυτά έμοιαζαν ακόμα με κάρα χωρίς άλογα, ενώ η κατεύθυνσή τους ρυθμιζόταν μέσω ενός είδους πηδαλίου, αντί για κανονικό τιμόνι.
Το 1896 έφερε τους πρώτους κινητήρες κατασκευής Peugeot να τοποθετούνται στο Type 14 και η εταιρεία δεν βασιζόταν πλέον στην Daimler. Έπειτα, νέες εξελίξεις ακολούθησαν, όπως η τοποθέτηση του κινητήρα στο εμπρόσθιο τμήμα και κάτω από καπώ, στο Type 48. Το πρώτο τιμόνι σε Peugeot εμφανίστηκε στο Type 36 και πολύ σύντομα τα μοντέλα άρχισαν να παίρνουν τη σύγχρονη μορφή τους. thumb|left|Peugeot 6HP Vis-à-vis 1898.
Το 1897, ο Armand Peugeot αποχώρησε από την οικογενειακή επιχείρηση "Les Fils des Peugeot Frères" ("Οι γιοι των αδελφών Πεζώ") και δημιούργησε τη δική του επιχείρηση, την "S.S. des Automobiles Peugeot", ενώ κατασκεύασε ένα δικό του εργοστάσιο στο Audincourt (Οντινκόρ).
Η Peugeot πρόσθεσε μία μοτοσυκλέτα στη γκάμα της το 1903 και μοτοσυκλέτες υπάρχουν στη γκάμα της εταιρείας με το όνομα Peugeot από τότε.
Μεταξύ των 1914 και 1918 η Peugeot στράφηκε κυρίως στην παραγωγή όπλων, ενώ έγινε μία από τις μεγαλύτερες κατασκευάστριες πολεμικού υλικού, από ποδήλατα μέχρι τεθωρακισμένα. Μετά τον Α’ Π.Π., η εταιρεία ξεκίνησε πάλι την παραγωγή αυτοκινήτων, αφού πλέον το αυτοκίνητο δεν ήταν πολυτέλεια για τους λίγους, αλλά προσιτό σε πολλούς. Το 1926, ο τομέας παραγωγής ποδηλάτων αποχωρίστηκε από την εταιρεία, δημιουργώντας την Cycles Peugeot, μια κίνηση που ωφέλησε την συνεχώς κερδοφόρα επιχείρηση ποδηλάτων που έψαχνε ευκαιρία να ελευθερωθεί από την, ασταθέστερη οικονομικά, αυτοκινητοβιομηχανία.
Χρόνια του Μεσοπολέμου
thumb|right|200px|Peugeot-205, ένα από τα αυτοκίνητα που αγωνίστηκαν στο Group B του παγκοσμίου πρωταθλήματος ράλλυ.
Το 1929 ξεκίνησε η παραγωγή του Peugeot 201, το πρώτο αυτοκίνητο που έλαβε την ονομασία του μέσω του νέου συστήματος ονομασίας (που χρησιμοποιείται μέχρι και σήμερα), δηλαδή τρία ψηφία (εκ των οποίων το δεύτερο είναι το μηδέν) που είναι σήμα κατατεθέν της Peugeot. Ήταν το πρώτο αυτοκίνητο μαζικής παραγωγής με ανεξάρτητη εμπρόσθια ανάρτηση. Πολύ σύντομα, χτύπησε η Μεγάλη Κρίση του 1929, με τις πωλήσεις να μειώνονται, όμως και πάλι η εταιρεία επέζησε. Το 1933, μετά από μια προσπάθεια αντιστροφής της πορείας της, η εταιρεία λανσάρισε μια νέα παλέτα προϊόντων με αεροδυναμική σχεδίαση. Τον επόμενο χρόνο παρουσιάστηκε και τελικά το 1936 εμφανίστηκε το πρώτο καμπριολέ αυτοκίνητο με χειροκίνητη ενιαία ανακλινόμενη σκληρή οροφή στην ιστορία. Το μοντέλο αυτό είναι το 402 Eclipse. Η αναβίωση αυτού του αυτοκινήτου ξεκίνησε πρόσφατα με τη Mercedes-Benz SLK R170 που μπήκε στην παραγωγή τον Ιούλιο του 1996, όπου σύμφωνα με τα προηγούμενα καταρρίπτεται ο μύθος που κυκλοφορεί, που έκανε δηλαδή τη Mercedes-Benz να περηφανεύεται ότι έχει την παγκόσμια καινοτομία ανοιχτού αυτοκινήτου με σκληρή οροφή, ενώ σήμερα αυτά τα αυτοκίνητα σημειώνουν μεγάλη επιτυχία και εκπρόσωποι της Peugeot στην κατηγορία είναι τα 206 CC και 307 CC.
Άλλα τρία ενδιαφέροντα μοντέλα της δεκαετίας του 1930 ήταν τα 202, 302 και 402, τρία αυτοκίνητα των οποίων η σχεδίαση διέθετε πλήθος καμπύλων και κρυμμένα φωτιστικά σώματα πίσω από τη μεγάλη γρίλια μπροστά. Η παραγωγή του 402 ξεκίνησε το 1935 και ολοκληρώθηκε το 1941, παρά την κατοχή της Γαλλίας από τους Ναζί. Το 302 έμεινε στην παραγωγή από το 1936 μέχρι το 1938, ενώ το 202 έμεινε στην παραγωγή από το 1938 μέχρι το 1942, έπειτα περίπου 20 μονάδες κατασκευάστηκαν το 1945 και ύστερα η παραγωγή ξεκίνησε κανονικά πάλι το 1946 μέχρι το 1949.
Ο Δεύτερος Παγκόσμιος Πόλεμος είχε ως αποτέλεσμα την επίταξη των εργοστασίων της Peugeot από τους Γερμανούς, ώστε να παραχθούν κάθε μεγέθους φορτηγά, ενώ οι ζημιές που υπέστησαν από τους βομβαρδισμούς ήταν τεράστιες.
Μετά τον Πόλεμο
Το 1948 η εταιρεία ξεκίνησε και πάλι την παραγωγή αυτοκινήτων με το νέο Peugeot 203. Ακολούθησαν περισσότερα μοντέλα, σχεδιασμένα από τον ιταλικό οίκο σχεδιασμού Pininfarina, ενώ η εταιρεία ξεκίνησε την πώληση αυτοκινήτων στις Ηνωμένες Πολιτείες το 1958. Λίγο μετά ξεκίνησε και η συνεργασία της Peugeot με τις Renault από το 1966 και Volvo από το 1972.
Εξαγορά της Citroën και δημιουργία της PSA
Η νέα εταιρεία ονομάστηκε Όμιλος PSA (Peugeot Société Anonyme – Πεζώ Α.Ε.) και στόχος της ήταν η δημιουργία ξεχωριστής ταυτότητας για την Peugeot και τη Citroën (με ταυτόχρονη όμως μείωση του κόστους με χρήση κοινών μηχανικών μερών). Με την εξαγορά της Citroën, η Peugeot απέκτησε τον έλεγχο της ανερχόμενης τότε Maserati, αλλά πούλησε την εταιρεία τον Μάιο του 1975 λόγω οικονομικών δυσχερειών.
Τόσο οι φανατικοί οπαδοί της Citroën όσο και δημοσιογράφοι του ειδικού τύπου, έχουν τονίσει πως η θρυλική φήμη (στον τομέα της καινοτομίας) και η αίγλη της εταιρείας (με αυτοκίνητα όπως η Citroën DS) εγκαταλείφθηκαν με την εξαγορά. Παρόλα αυτά η Citroën εξακολουθεί να παράγει επιτυχημένα εμπορικά αυτοκίνητα, με σταθερή παραγωγή άνω του ενός εκατομμυρίου μονάδων ετησίως.
Εξαγορά της Chrysler Europe
Ο όμιλος στα τέλη του 1978 εξαγόρασε τον ευρωπαϊκό τομέα της Chrysler (δηλαδή τις Rootes και Simca), καθώς η αμερικανική αυτοκινητοβιομηχανία πάσχιζε να επιβιώσει. Σε αντίθεση με τη Citroën, η Chrysler Europe δεν είχε σχέδια για νέα μοντέλα, ενώ τα εργοστάσια ήταν εξαιρετικά αποδιοργανωμένα. Νέες επενδύσεις περιελάμβαναν τη δημιουργία μιας νέας φίρμας, βασισμένης στο σπορ αυτοκίνητο Talbot (Τάλμποτ) του 1950. Από τότε, ολόκληρη η γκάμα της Chrysler/Simca έγινε διαθέσιμη με το σήμα της Talbot μέχρι το τέλος του σήματος Talbot το 1986.
Το σημαντικότερο γεγονός του 1983 ήταν η το λανσάρισμα του νέου και εξαιρετικά επιτυχημένου Peugeot 205, που θεωρείται υπεύθυνο για την αναστροφή του αρνητικού κλίματος της εταιρείας.
Το 1984, οι ξεκίνησαν οι πρώτες συνομιλίες της PSA με τη Κίνα, που είχαν ως αποτέλεσμα την κοινοπραξία Dongfeng Peugeot-Citroën Automobile, με έδρα την Κίνα.
Το 1986, η PSA έβαλε τέλος στην παραγωγή αυτοκινήτων με το σήμα της Talbot, όταν σταμάτησε την παραγωγή των μοντέλων Horizon/Alpine/Solara. Το Talbot Arizona, που δεν είχε ακόμη παρουσιαστεί, έγινε τελικά το Peugeot 309, ενώ τα εργοστάσια των Rootes και Simca στο Ryton της Βρετανίας (Ράιτον) και στο Poissy (Πουασί) μετατράπηκαν κατάλληλα για την παραγωγή αυτοκινήτων με το σήμα της Peugeot. Το τελευταίο ήταν εξαιρετικά σημαντικό στην πορεία της εταιρείας, αφού σηματοδότησε την έναρξη παραγωγής Peugeot στη Βρετανία. Το σήμα της Talbot άντεξε λίγο ακόμα μέχρι το 1992 σε λίγα επαγγελματικά οχήματα, όταν και εξαφανίστηκε τελείως.
Πολύ σύντομα, όπως και άλλες ευρωπαϊκές αυτοκινητοβιομηχανίες, οι πωλήσεις της Peugeot στις Η.Π.Α. μειώθηκαν και σύντομα η αμερικανική αγορά έγινε ζημιογόνα. Το νέο τότε Peugeot 405 αποδείχθηκε πως δεν μπορούσε να ανταγωνιστεί τους ανταγωνιστές του από την Ιαπωνία και πούλησε λιγότερο από 1.000 μονάδες. Έτσι, τον Ιούλιο του 1991, η Peugeot αποσύρθηκε από την αμερικανική αγορά μετά από 33 χρόνια παρουσίας.
Τον Απρίλιο του 2006, η PSA Peugeot Citroën ανακοίνωσε το κλείσιμο του εργοστασίου στο Ryton, που σημαίνει και το τέλος της παραγωγής αυτοκινήτων Peugeot στη Βρετανία.
Λογότυπο
Το λογότυπο της αυτοκινητοβιομηχανίας όπως έχει εξελιχθεί με το πέρασμα του χρόνου.
Ονομασίες μοντέλων Peugeot
Η παράδοση που έχει δημιουργήσει η Peugeot στην ονοματολογία των μοντέλων της είναι πλέον παγκοσμίως γνωστή. Το όνομα κάθε μοντέλου αποτελείται από τρία (ή πιο πρόσφατα και τέσσερα) ψηφία. Στις τριψήφιες ονομασίες, η πρώτος αριθμός αντιπροσωπεύει την κλάση που ανήκει το όχημα. Το δεύτερο ψηφίο είναι το μηδέν, ενώ το τρίτο αντιπροσωπεύει τον αριθμό του μοντέλου (όσο υψηλότερο, τόσο νεότερο μοντέλο). Για παράδειγμα, το Peugeot 307 είναι μεγαλύτερο και νεότερο από το Peugeot 106. Εξαίρεση στην πατέντα αυτή αποτέλεσε το Peugeot 309 (που παρήχθη νωρίτερα από το Peugeot 306), όπου ο αριθμός 9 αντιπροσώπευε πως το αυτοκίνητο ήταν σχεδιασμένο ως Simca. Άλλη μια εξαίρεση αποτελούν οι εκδοχές στέισον βάγκον, όπως το 206 SW το οποίο σε διαστάσεις φτάνει π.χ. το Peugeot 307.
Η παράδοση ξεκίνησε το 1929 με την παρουσίαση του 201, που διαδέχθηκε το 190. Όλοι οι σχετικοί αριθμοί από το 101 μέχρι το 909 έχουν κατοχυρωθεί ως σήματα κατατεθέντα της Peugeot. Παρότι το 1963 η Porsche αναγκάστηκε να αλλάξει το όνομα του τότε καινούριου της μοντέλου από 901 σε Porsche 911, μερικά μοντέλα της Ferrari και της Bristol αφέθηκαν με το επιλεγμένο τριψήφιο όνομά τους, που είχε το στυλ της Peugeot με το μηδενικό στη μέση. Στην αρχή η Peugeot, αντιμετώπισε φοβερό πρόβλημα γιατί τα αρχικά μοντέλα ξεκινούσαν τη λειτουργία τους με μία χειροκίνητη μανιβέλα και δεν μπορούσαν να βρουν λύση για το που θα γίνει η οπή για τη μανιβέλα ούτως ώστε να μην χαλάει την ομοιομορφία του αμαξώματος. Τελικά η λύση βρέθηκε, όπου το μοντέλο του αυτοκινήτου μεταφέρεται μπροστά και από τότε μέχρι και τις μέρες μας προστίθεται το θρυλικό "0" ανάμεσα στα δύο ψηφία του μοντέλου του αυτοκινήτου, το οποίο "0" ήταν η οπή για τη μανιβέλα. Πρόσφατα, στα μοντέλα 307 CC και Peugeot 607 το κουμπί για το άνοιγμα της πόρτας του πορτ μπαγκάζ βρίσκεται μέσα στο μηδέν.
Η Peugeot καθιέρωσε πρόσφατα τη χρήση ενός συστήματος ονομασίας τεσσάρων ψηφίων, με ένα διπλό μηδέν στη μέση για μοντέλα ειδικών κατηγοριών, όπως πολυμορφικά και SUV εκτός δρόμου. Χαρακτηριστικά παραδείγματα είναι το πολυμορφικό Peugeot 4002 και το μικρό πολυμορφικό Peugeot 1007. thumb|[[Peugeot 206 του 1999.]]
Τέσσερα μοντέλα της Peugeot έχουν κερδίσει το βραβείο του Αυτοκινήτου της Χρονιάς:
Άλλα υποψήφια μοντέλα της εταιρείας για το βραβείο:
Άλλα προϊόντα
Η Peugeot κατασκευάζει όχι μόνο αυτοκίνητα, αλλά και εργαλεία, μύλους για τρίψιμο πιπεριού και αλατιού.
Η Peugeot παρήγαγε επίσης ποδήλατα από το 1882 (με δέκα νίκες στο Γύρο της Γαλλίας μεταξύ του 1903 και 1983). Στα τέλη της δεκαετίας του 1980, η Peugeot πούλησε τα δικαιώματα του ονόματος της Αμερικής στη ProCycle στον Καναδά και τα ευρωπαϊκά στην Cycleurope S.A.
Εξωτερικοί σύνδεσμοι
Κατηγορία:Γαλλικές αυτοκινητοβιομηχανίες Peugeot Κατηγορία:Κατασκευαστές λεωφορείων Κατηγορία:Γαλλικά εμπορικά σήματα
Ατού
Ατού (ή κόζι) ονομάζεται, στα παιχνίδια με χαρτιά, το χρώμα που είναι ανώτερο από τα υπόλοιπα τρία.
Παιχνίδια με μπάζες
Στα περισσότερα παιχνίδια με μπάζες (ή χαρτωσιές) κάποιο από τα 4 χρώματα συνήθως καθορίζεται σαν ατού. Αν κάποιος δεν έχει χαρτί με το χρώμα που παίχτηκε στην μπάζα αλλά έχει χαρτί ατού μπορεί να το ρίξει και να κερδίσει την μπάζα. Αυτό ονομάζεται κόψιμο με ατού.
Υπάρχουν διάφορα παιχνίδια όπου:
Στα παιχνίδια με ατού το ποιο χρώμα θα είναι το ατού (ή αν γενικά θα υπάρχει ατού) καθορίζεται
Κατηγορία:Χαρτοπαικτική ορολογία
Θεμιστοκλής Λάζος
Ο Θεμιστοκλής Λάζος (1845-1911) ήταν Έλληνας δικηγόρος και πολιτικός.
Βιογραφικά στοιχεία
Γεννήθηκε στη Λαμία και αδελφή του ήταν η Ολυμπιάδα Λάζου, σύζυγος του Αχιλλέα Παπαλουκά. Σπούδασε νομικά και ιδιώτευσε ως δικηγόρος. Διετέλεσε πρόεδρος του δικηγορικού συλλόγου Λαμίας και το 1887 ανέλαβε πρώτος δήμαρχος Λαμιέων (1887-1891). Εξελέγη βουλευτής Φθιωτιδοφωκίδος  στις εκλογές του Νομεβρίου 1910, απεβίωσε δε εν ενεργεία βουλευτής στις 12 Ιανουαρίου 1911 (ημερομηνία αναγγελίας του θανάτου του στη Βουλή).
Προς τιμήν του δόθηκε από τον Δήμο Λαμίας το όνομά του σε μια εκ των οδών της πόλης.
Αναφορές
Κατηγορία:Βουλευτές Φθιωτιδοφωκίδας
Skeptics Apocalypse
Skeptics Apocalypse είναι ο τίτλος του πρώτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε το Ιούνιο του 1985 μέσω της δισκογραφικής εταιρείας Combat Records στην Βόρεια Αμερική και της Roadrunner Records στην Ευρώπη.
Ιστορία του άλμπουμ
Οι ηχογραφήσεις του δίσκου πραγματοποιήθηκαν στο Λος Άντζελες από τον Δεκέμβριο του 1984 ως τον Φεβρουάριο του 1985 με παραγωγό τον Τζέι Τζόουνς.
Η ανταπόκριση προς τον δίσκο υπήρξε ιδιαίτερα θετική, με τον εκδότη του περιοδικού Metal Forces, Μπέρναρντ Ντο, να το χαρακτηρίζει ως ένα από τα αγαπημένα του άλμπουμ για εκείνη τη χρονιά, ενώ οι αναγνώστες του περιοδικού ψήφισαν τον τραγουδιστή Τζον Σιρίς ως τον τέταρτο καλύτερο τραγουδιστή του 1985. Μετά την κυκλοφορία του άλμπουμ, ο κιθαρίστας Κερτ Κίλφελτ αποχώρησε για να δημιουργήσει τους Holy Terror, δίνοντας την θέση του στον Μπέρνι Βερσέι.
Το κομμάτι "Back to Reign" επανηχογραφήθηκε με νέους στίχους από τους Holy Terror και μετονομάστηκε σε "Debt of Pain" για το άλμπουμ "Mind Wars" του 1988.
Για την προώθηση του δίσκου, το συγκρότημα περιόδευσε στην Μεγάλη Βρετανία με τους Raven, πριν αποχωρήσει και ο Τζορτζ Ρομπ, δίνοντας την θέση του στον Μάικλ Ζάπουτιλ. Οι Agent Steel ηχογράφησαν το ΕΡ "Mad Locust Rising" τον Οκτώβριο του 1985 στα Indigo Ranch Studios του Μαλιμπού, στο οποίο συμπεριλήφθηκε η διασκευή στο "The Ripper" των Judas Priest.
Πηγές
Κατηγορία:Άλμπουμ του 1985 Κατηγορία:Άλμπουμ των Agent Steel
Μπανζούλ
Η Μπανζούλ (αγγλικά: Banjul) είναι η πρωτεύουσα και η μεγαλύτερη πόλη της Γκάμπια. Ο πληθυσμός της πόλης μαζί με τα προάστια είναι 357.238 (απογραφή 2003). Βρίσκεται στο νησί της Αγίας Μαρίας, όπου ο ποταμός Γκάμπια εισέρχεται στον Ατλαντικό Ωκεανό. Το νησί συνδέεται με την ηπειρωτική χώρα με επιβατηγά και οχηματαγωγά πλοία προς τα βόρεια και γέφυρες προς το νότο.
Η Μπανζούλ είναι η πρωτεύουσα της διαίρεσης Μπανζούλ. Η διαίρεση λέγεται και Μεγάλη Περιοχή της Μπανζούλ (Greater Banjul Area).
Εξωτερικοί σύνδεσμοι
Κατηγορία:Πρωτεύουσες της Αφρικής Κατηγορία:Γεωγραφία της Γκάμπια
Πηγαϊδάκια Ηρακλείου
Τα Πηγαϊδάκια είναι χωριό και έδρα ομώνυμης κοινότητος του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου του νομού Ηρακλείου. Η θέση του είναι στα δυτικά των Αστερουσίων, νότια του οικισμού Πόμπια. Η απόστασή του από το Ηράκλειο είναι 66 χιλιόμετρα.
Οι κάτοικοι ασχολούνται με την γεωργία και την παραγωγή οπωροκηπευτικών στην παράλια περιοχή. Επίσης, στις ασχολίες συγκαταλέγεται και  η κτηνοτροφία. Κάποιοι από τους κατοίκους εργάζονται στην εταιρεία ανεφοδιασμού για τα καράβια, στους Καλούς Λιμένες. Στον οικισμό λειτουργούν νηπιαγωγείο και Δημοτικό Σχολείο.
Ιστορικά στοιχεία
Το τοπωνύμιο οφείλει την ονομασία του στα μικρά πηγάδια, τα οποία βρίσκονται γύρω από το χωριό. Στον οικισμό βρίσκεται ο ναός του Αγίου Γεωργίου. Σε εξωκλήσια, όπως στον Άγιο Ιωάννη, σώζονται υπολείμματα από τοιχογραφίες. Επίσης, βλέπουμε χαραγμένη την επιγραφή 1507. Το 1583 το χωριό αναφέρεται στην ενετική απογραφή του Καστροφύλακα με την ονομασία Pigadachia  με 319 κατοίκους
Διοικητικά στοιχεία
μικρογραφία|670x670εσ Δείτε Κοινότητα Πηγαϊδακίων
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην τότε κοινότητα Πόμπιας. Το 1927 με το ΦΕΚ 5Α - 12/01/1927 ορίστηκε έδρα της ομώνυμης νεοϊδρυθείσας κοινότητας.
Παραπομπές
Πηγα Πηγα Κατηγορία:Δήμος Φαιστού
920 Ρογηρία
Η Ρογηρία (Rogeria) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,11. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Ρογηρίας εκτιμάται σε 23,88 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,104.
Ένωση Βιβλιοθηκών και Πληροφόρησης Αυστραλίας
Η Ένωση Βιβλιοθηκών και Πληροφόρησης Αυστραλίας (αγγλ.Australian Library and Information Association - ALIA) ιδρύθηκε το 1937 με σκοπό την εκπροσώπηση των βιβλιοθηκών και των υπηρεσιών πληροφόρησης της Αυστραλίας. Αρχικά ιδρύθηκε ως το Ινστιτούτο Βιβλιοθηκονόμων Αυστραλίας (Australian Institute of Librarians), έπειτα μετονομάστηκε σε Ένωση Βιβλιοθηκών Αυστραλίας (Library Association of Australia) και το 1989 υιοθέτησε την τρέχουσα ονομασία της.
Σκοπός
Η ALIA μέσα από το έργο της επιδιώκει να συμβάλλει στην ανάπτυξη υψηλής ποιότητας υπηρεσιών βιβλιοθηκών και πληροφόρησης. Σύμφωνα με το καταστατικό της ALIA και όπως δηλώνονται στην ιστοσελίδα της, οι βασικοί στόχοι που θέτει η ένωση για την επίτευξη του σκοπού της είναι:
Διοίκηση
Η ALIA διευθύνεται από ένα οκταμελές Διοικητικό Συμβούλιο (Board of Directors), το οποίο αποτελείται από τον Πρόεδρο (President), τον Αντιπρόεδρο (Vice-President), πέντε Διευθυντές (Directors) και τον Εκτελεστικό Διευθυντή (Executive Director). Το Διοικητικό Συμβούλιο καθορίζει την πολιτική που θα ακολουθήσει η ένωση, διατηρεί ένα ιστολόγιο όπου αναρτώνται δημοσιεύσεις σχετικές με το έργο του και έχει τη δυνατότητα να συστήνει Επιτροπές (Committees) και Υπο-Επιτροπές (Subcommittees) για την εκτέλεση συγκεκριμένων καθηκόντων. Αναλυτικότερα, διαθέτει Γνωμοδοτικές Επιτροπές (Advisory Committees), Εξωτερικές Επιτροπές (External Committees) και Υπο- επιτροπές (Subcommittees).
Μέλη
Οργανισμοί και άτομα που ενδιαφέρονται για το χώρο των βιβλιοθηκών και της πληροφόρησης της Αυστραλίας, μπορούν να ενταχθούν στο δυναμικό των μελών της ALIA, είτε ως Μεμονωμένα άτομα ως μέλη (Personal membership) είτε ως Ιδρύματα (Institutional membership). Στην κατηγορία των Μεμονωμένων ατόμων εντάσσονται εργαζόμενοι στον τομέα των βιβλιοθηκών και της πληροφόρησης και φοιτητές Σχολών Βιβλιοθηκονομίας, ενώ η κατηγορία των Ιδρυμάτων περιλαμβάνει οργανισμούς που σχετίζονται άμεσα ή έμμεσα με τη Βιβλιοθηκονομία και την Επιστήμη της Πληροφόρησης στην Αυστραλία. Η ένωση παρέχει στα μέλη της ευκαιρίες δικτύωσης και επαγγελματικής εξέλιξης μέσω εκπαιδευτικών προγραμμάτων και συνεχή ενημέρωση για αναδυόμενα ζητήματα του χώρου.
Δράση
Η ALIA μέσα από τις δραστηριότητες και το γενικότερο προσανατολισμό του έργου της επιδιώκει να συμβάλλει στην ενίσχυση του έργου των βιβλιοθηκών και των κέντρων πληροφόρησης και να προωθήσει την απασχόληση κατάλληλα καταρτισμένου προσωπικού βιβλιοθηκών. Συγκεκριμένα, διοργανώνει και χρηματοδοτεί συνέδρια, σεμινάρια και εκπαιδευτικά προγράμματα αποσκοπώντας στη συνεχή ενημέρωση των μελών της και την ανάπτυξη συνεργατικών σχέσεων μεταξύ τους. Παράλληλα, δραστηριοποιείται στο χώρο των εκδόσεων, δημοσιεύοντας ενημερωτικό υλικό και μια σειρά επιστημονικών περιοδικών. Επιπρόσθετα, αναπτύσσει συνεργατικές σχέσεις με επαγγελματίες και φορείς, οι οποίοι δραστηριοποιούνται επαγγελματικά στον τομέα της πληροφόρησης προκειμένου να ενισχύσει τις προσφερόμενες υπηρεσίες της και να διευρύνει το πεδίο δράσης της.
Στα πλαίσια των δραστηριοτήτων της ALIA έγκειται και η δημιουργία ομάδων από τα μέλη της, με συγκεκριμένο αντικείμενο και σκοπό λειτουργίας, οι οποίες λειτουργούν σε τοπικό ή εθνικό επίπεδο. Επιπλέον, η ALIA διατηρεί ένα εθνικό γραφείο στην Καμπέρα της Αυστραλίας, το οποίο συνδέεται με τα μέλη της μέσω των Διευθυντών που βρίσκονται σε διάφορα κράτη φροντίζοντας θέματα της εκάστοτε περιοχής. Σε τακτά χρονικά διαστήματα συγκαλεί ένα Εθνικό Γνωμοδοτικό Συμβούλιο (ALIA National Advisory Congress) υπεύθυνο για την αξιολόγηση της στρατηγικής κατεύθυνσης του οργανισμού. Μια ακόμη, πρωτοβουλία της ALIA αποτελεί η ανάπτυξη και η διατήρηση της διαδικτυακής βάσης δεδομένων «Vital Link Online», η οποία ενημερώνεται αυτόματα από τα μέλη της και παρέχει δυνατότητες αναζήτησης των στοιχείων των μελών της.
Εξωτερικοί σύνδεσμοι
Αυστραλιας Κατηγορία:Πολιτισμός της Αυστραλίας
Άγιος Ιωάννης Αμαλιάδος Ηλείας
Για συνώνυμους οικισμούς στην Ελλάδα δείτε το λήμμα: Άγιος Ιωάννης (τοπωνύμια)
Για συνώνυμους οικισμούς στην Ηλεία: Άγιος Ιωάννης Ηλείας
Ο Άγιος Ιωάννης Ελίσσης ή Άγιος Ιωάννης  είναι πεδινό χωριό της Ηλείας στην Περιφερειακή Ενότητα Ηλείας με υψόμετρο 60 μέτρα, το οποίο βρίσκεται ανάμεσα από την Αμαλιάδα (Β.) σε απόσταση 4 χλμ. από το κέντρο της πόλης και το Χάβαρι (ΝΔ.). Βόρεια και ανατολικά του χωριού έχει σχεδιαστεί να περνάει η επέκταση του τμήματος Πάτρα - Πύργος - Τσακώνα του αυτοκινητόδρομου Α5 ή Ιόνιας Οδού. Αναφέρεται επίσημα το 1919 ως Άγιος Ιωάννης Ελίσσης στο ΦΕΚ 130Α - 12/06/1919 να ορίζεται έδρα της τότε ομώνυμης κοινότητας. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδος που υπάγεται στη δημοτική ενότητα Αμαλιάδος του Δήμου Αμαλιάδος και σύμφωνα με την απογραφή 2011 έχει πληθυσμό 431 κατοίκους.
Πηγές
Κατηγορία:Χωριά του νομού Ηλείας Κατηγορία:Δήμος Ήλιδας
Τζέρεμι Ρίτσαρντσον
Ο Τζέρεμι Ρίτσαρντσον, γεννημένος την 1 Μαρτίου 1982 στην Άλενταουν της Πενσιλβάνια, είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ.
Βιογραφία
Ο Ρίτσαρντσον ξεκίνησε να αγωνίζεται από το λύκειο Ζάκαρι της Λουιζιάνα, από το οποίο αποφοίτησε το 2002. Στην συνέχεια, εντάχθηκε στο δημόσιο κολέγιο Κοπάια-Λίνκολν, το οποίο βρίσκεται στο Γουέσον του Μισισίπι, όπου παρέμεινε για δύο χρόνια πριν μεταγραφεί στο πανεπιστήμιο Ντέλτα Στέιτ, της δεύτερης κατηγορίας του NCAA.
Το 2006, αποφοίτησε από το κολέγιο και υπέγραψε στους Φορτ Γουόρθ Φλάιερς από την NBA D-League, ενώ τον Ιανουάριο του 2007, συμφώνησε με τους Ατλάντα Χοκς υπογράφοντας δεκαήμερο συμβόλαιο. Μετά από άλλο ένα δεκαήμερο συμβόλαιο, αφέθηκε ελεύθερος και υπέγραψε για δέκα ημέρες στους Πόρτλαντ Τρέιλ Μπλέιζερς.
Ολοκλήρωσε την σεζόν στους Φορτ Γουόρθ Φλάιερς και τον Σεπτέμβριο του 2007 υπέγραψε στους Φορτ Γουέιν Μαντ Αντς. Παρ' όλα αυτά, έκανε προετοιμασία με την ομάδα των Μαϊάμι Χιτ, αν και αφέθηκε ελεύθερος πριν αγωνιστεί σε κάποιο επίσημο ματς. Συνέχισε να αγωνίζεται με τους Μαντ Αντς, όπου είχε μέσο όρο 28,5 πόντους και 6,6 ριμπάουντ σε οκτώ αγώνες. Στις 20 Δεκεμβρίου 2007, συμφώνησε με τους Μέμφις Γκρίζλις και δύο εβδομάδες αργότερα αφέθηκε ελεύθερος, για να υπογράψει αυτή την φορά στους Σαν Αντόνιο Σπερς.
Το 2008, αναδείχθηκε MVP στο All-Star Game της NBA D-League και υπέγραψε άλλο ένα δεκαήμερο συμβόλαιο με την Ατλάντα. Το καλοκαίρι του 2008, συμφώνησε με τους Ορλάντο Μάτζικ, παίζοντας σε δώδεκα αγώνες με 3,1 πόντους ανά αγώνα.
Την επόμενη χρονιά, υπέγραψε στον Άρη, με τον οποίο αγωνίστηκε σε 26 παιχνίδια με 12,6 πόντους και 3,3 ριμπάουντ ανά αγώνα, ενώ σε 13 αγώνες του ULEB Cup παρουσίασε μέσους όρους 14,4 πόντων και 4,5 ριμπάουντ, βοηθώντας τους "κίτρινους" να φθάσουν ως την προημιτελική φάση της διοργάνωσης.
Ακολούθησε μία σεζόν στην ισπανική Βαλένθια, με την οποία αγωνίστηκε στην Ευρωλίγκα, πριν μεταγραφεί στην γεωργιανή Άρμια για την σεζόν 2011-12. Τις χρονιές 2012-13 και 2013-14, έπαιξε στην ιταλική Αβελίνο, της οποίας την φανέλα φόρεσε σε 45 αγώνες έχοντας 13,1 πόντους την πρώτη του χρονιά και 9,2 στην δεύτερη.
Το καλοκαίρι του 2014, συμφώνησε με την ιταλική Ένελ Μπρίντιζι, από την οποία αποχώρησε πριν προλάβει να αγωνιστεί, για προσωπικούς λόγους.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Ατλάντα Χοκς Κατηγορία:Καλαθοσφαιριστές Πόρτλαντ Τρέιλ Μπλέιζερς Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Σαν Αντόνιο Σπερς‎‎‎ Κατηγορία:Καλαθοσφαιριστές Ορλάντο Μάτζικ‎‎‎ Κατηγορία:Καλαθοσφαιριστές Βαλένθια‎‎‎ Κατηγορία:Καλαθοσφαιριστές Φορτ Γουέιν Μαντ Αντς Κατηγορία:Καλαθοσφαιριστές Φορτ Γουόρθ Φλάιερς Κατηγορία:Καλαθοσφαιριστές γεωργιανών συλλόγων‎ Κατηγορία:Καλαθοσφαιριστές ιταλικών συλλόγων‎‎‎‎ Κατηγορία:Σμολ φόργουορντ
Northrop YF-23
Το McDonnell Douglas YF-23 Northrop ήταν πρότυπο αμερικανικό μονοθέσιο δικινητήριο μαχητικό αεροσκάφος που σχεδιάστηκε για την Πολεμική Αεροπορία των ΗΠΑ (USAF) από τη Northrop. Το μαχητικό ήταν ένας από τους φιναλίστ του διαγωνισμού που διοργάνωσε η αεροπορία των ΗΠΑ τη δεκαετία του 1980 για το νέο μαχητικό της (πρόγραμμα - ATF). Αντίπαλός του ήταν το πρότυπο αεροσκάφος ΥF-22 της Lockheed. Δύο μόνο πρωτότυπα F23 κατασκευάστηκαν, με τα χαρακτηριστικά ονόματα «Black Widow II» και «Gray Ghost»
Στη δεκαετία του 1980, η αεροπορία των ΗΠΑ άρχισε να ψάχνει για έναν αντικαταστάτη των ήδη υπαρχόντων μαχητικών αεροσκαφών της, ιδίως για την αντιμετώπιση της ΕΣΣΔ, η οποία διέθετε τα προηγμένα για την εποχή εκείνη, Sukhoi Su-27 και MiG-Μικογιάν 29. Πολλές εταιρείες υπέβαλαν προτάσεις σχεδιασμού στη αεροπορία των ΗΠΑ, όμως επελέγησαν οι προτάσεις των Northrop και Lockheed. Η Northrop συνεργάστηκε με την McDonnell Douglas για την ανάπτυξη του YF-23, ενώ η Lockheed, η Boeing και η General Dynamics συνεργάστηκαν για την ανάπτυξη του YF-22.
Το YF-23 άφηνε μικρότερο ίχνος στα ραντάρ και ήταν πιο γρήγορο, αλλά λιγότερο ευέλικτο από τον ανταγωνιστή του, το YF22. Μετά από μια τετραετή ανάπτυξη και την ολοκλήρωση διαδικασίας αξιολόγησης, το YF-22 ανακηρύχθηκε ο νικητής του διαγωνισμού κερδίζοντας έτσι και την πολυπόθητη σύμβαση με την αεροπορία των ΗΠΑ και το 1991 άρχισε την παραγωγή του F-22 Raptor. Το Πολεμικό Ναυτικό των ΗΠΑ σχεδίαζε να χρησιμοποιήσει αυτή την έκδοση παραγωγής του ATF ως βασικό τύπο για την αντικατάσταση του F-14, αλλά αυτά τα σχέδια ακυρώθηκαν μεταγενέστερα.
Η επικράτηση του F22 σήμανε το τέλος της προοπτικής για παραγωγή του F23 ενώ τα δύο και μοναδικά πρωτότυπα YF-23 που κατασκευάστηκαν Black Widow II (Μαύρη Χήρα ΙΙ) και Gray Ghost (Γκρι Φάντασμα) αποτελούν πλέον  μουσειακό έκθεμα, από το 2009.
Εξωτερικοί σύνδεσμοι
Κατηγορία:Μαχητικά αεροσκάφη YF-23 Κατηγορία:Αεριωθούμενα στρατιωτικά αεροσκάφη
Πλάζοβιτς
Ο Πλάζοβιτς (σερβικά: Плазовић, ουγγρικά: Kígyós - Κίγκιος) είναι ποταμός της Σερβίας και της Ουγγαρίας. Είναι ενδιαφέρον το γεγονός ότι ολόκληρη η ροή του ποταμού βρίσκεται στην ιστορική περιοχή της Μπάτσκα που είναι μοιρασμένη στις δύο χώρες, την Ουγγαρία και τη Σερβία.
Η συνολική ροή των 129 χλμ, στην Ουγγαρία ανήκουν 92 χλμ και 37 χλμ στη Σερβία. Άλλο ενδιαφέρον είναι ότι όταν ο ποταμός φτάνει στα σύνορα των δυο χωρών σε απόσταση μόλις 15 χιλιομέτρων περνά από το ένα κράτος στο άλλο οκτώ φορές.
Ο ποταμός δημιουργείτε στην Ουγγαρία από ένωση μικρότερων ποταμών και λόγω της ροής του η ονομασία του "Kígyós" σημαίνει "φίδι". Ο ποταμός στη Σερβία και στο χωριό Ρίτζιτσα (Riđica) χάνονται τα περισσότερα νερά του και δημιουργείται έλος. Από το έλος συνεχίζει και εκβάλει στο τεχνητό αντιπλημμυρικό κανάλι που ενώνεται με τον Δούναβη.
Αναφορές
Κατηγορία:Ποταμοί της Σερβίας Κατηγορία:Ποταμοί της Ουγγαρίας Κατηγορία:Παραπόταμοι του Δούναβη
Χόρχε Αντρές Μαρτίνες
Ο Χόρχε Αντρές Μαρτίνες Μπάριος, γεννημένος στις 5 Απριλίου 1983 στο Μοντεβιδέο, είναι ένας διεθνής Ουρουγουανός ποδοσφαιριστής ο οποίος αγωνίζεται ως επιθετικός.
Ξεκινήματα
Ο Χόρχε Αντρές Μαρτίνες αγωνίστηκε στην ομάδα Μοντεβιδέο Γουόντερερς της Ουρουγουάης από το 2000 ως το 2006. Στη συνέχεια παίρνει μεταγραφή για την Κλουμπ Νασιονάλ ντε Φούτμπολ όπου κατακτά μαζί της το Πρωτάθλημα Ουρουγουάης του 2006.
Με τις εμφανίσεις του θα "περάσει" τον Ατλαντικό το 2007 με προορισμό την Ιταλία όπου θα αγωνιστεί με τα χρώματα της Κάλσιο Κατάνια.
Επιλέγεται από την Εθνική Ουρουγουάης όπου παίζει σε 21 αγώνες και σημειώνει ένα τέρμα.
Γιουβέντους
Ερχόμενος από την Κατάνια, ο Χόρχε Αντρές Μαρτίνες υπογράφει πενταετές συμβόλαιο με την Γιουβέντους στη διάρκεια της καλοκαιρινής μεταγραφικής περιόδου του 2010. Το κόστος της μεταγραφής ανέρχεται στα 12 εκατομμύρια ευρώ.
Ο παίκτης τραυματίζεται στο αριστερό γόνατο στο Μπάρι απέναντι στην ομώνυμη ομάδα στις 29 Αυγούστου 2010 για την πρώτη αγωνιστική του Σέριε A, στον πρώτο του μόλις αγώνα με την νέα του ομάδα. Θα παραμείνει εκτός αγωνιστικών χώρων για διάστημα ενός μήνα. Θύμα ατυχίας όμως, θα ξανατραυματιστεί απέναντι στην ΑΚ Μίλαν λίγο μόλις καιρό μετά το την επιστροφή του από τον πρώτο του τραυματισμό.
Ο Ουρουγουανός ποδοσφαιριστής "αρχίζει και βλέπει φως στο τούνελ" στα μέσα του Ιανουαρίου όταν μαθαίνει πως θα ξεκινήσει βασικός στην επιστροφή του μόλις από τον τραυματισμό του δίπλα στον Ντελ Πιέρο καθώς ο προπονητής είχε ξεμείνει από επιθετικούς λόγω τραυματισμών. Ο επιθετικός μέσος από την Ουρουγουάη κλήθηκε από τον Λουίτζι Ντελ Νέρι για τον αγώνα με την Μπάρι στις 16 Ιανουαρίου 2011 στο Ολίμπικο, αλλά τελικά δεν ξεκίνησε βασικός αλλά θα περάσει ως αλλαγή στην θέση του νεαρού επιθετικού Τζιανέτι στο 57ο λεπτό.
Τσεζένα
Χωρίς χρόνο παιχνιδιού, και καθώς δεν βρίσκεται στα πλάνα του νέου προπονητή των bianconeri Αντόνιο Κόντε, μετακινείται με την μορφή δανεικού στις 29 Αυγούστου 2011, με την ομάδα της ΑΚ Τσεζένα.
Εξωτερικοί σύνδεσμοι
=
Κατηγορία:Ουρουγουανοί ποδοσφαιριστές Κατηγορία:Ποδοσφαιριστές Γιουβέντους Κατηγορία:Μέσοι ποδοσφαιριστές Κατηγορία:Ποδοσφαιριστές Σέριε Α Κατηγορία:Ποδοσφαιριστές ΤΦΡ Κλουζ Κατηγορία:Ποδοσφαιριστές Κόπα Αμέρικα 2004 Κατηγορία:Ποδοσφαιριστές Κλουμπ Νασιονάλ ντε Φούτμπολ Κατηγορία:Ποδοσφαιριστές Εθνικής Ουρουγουάης Κατηγορία:Ποδοσφαιριστές Μοντεβιδέο Γουόντερερς ΦΚ Κατηγορία:Ποδοσφαιριστές Κάλτσιο Κατάνια Κατηγορία:Ποδοσφαιριστές ΑΚ Τσεζένα Κατηγορία:Πολιτογραφημένοι πολίτες της Ισπανίας
Κιμ Σονγκ-ε
Η Κιμ Σονγκ-ε (κορεατικά: 김성애, 29 Δεκεμβρίου 1924 - Σεπτέμβριος 2014 ) ήταν Βορειοκορεάτισσα πολιτικός και η δεύτερη σύζυγος του Ανώτατου Ηγέτη της Βόρειας Κορέας Κιμ Ιλ-σονγκ, η οποία υπήρξε η πρώτη Πρώτη Κυρία της Βόρειας Κορέας από το 1963 έως και το 1974. Γεννήθηκε ως Κιμ Σονγκ-παλ στην κατεχόμενη από τους Ιάπωνες περιφέρεια του Νότιου Πιονγκάν. Ξεκίνησε να εργάζεται ως υπάλληλος του Υπουργείου Εθνικής Άμυνας, γνωρίζοντας τον Κιμ Ιλ-σουνγκ το 1948, όταν ερχόταν στην κατοικία του να εργαστεί μαζί με την πρώτη του γυναίκα, Κιμ Τσονγκ-σουκ, η οποία πέθανε το 1949. Τότε γνωρίστηκαν καλύτερα, αφού ξεκίνησε να φροντίζει την οικία του Ηγέτη.
Κατά τη διάρκεια του Πολέμου της Κορέας, εκτός από αυτόν φρόντιζε και τα δύο του παιδιά τον Κιμ Γιονγκ-ιλ και την Κιμ Κιονγκ-χούι. Εν τέλει, παντρεύτηκαν το 1952. Φυσικά, καμία επίσημη τελετή δεν έγινε λόγω του πολέμου, ωστόσο λέγεται -χωρίς να έχει επιβεβαιωθεί - ότι ο Κιμ είχε σχέση μαζί της πριν τον θάνατο της Τσονγκ-σουκ. Σε κάθε περίπτωση, το 1951, γεννάει το πρώτο τους παιδί, την Κιμ Κιονγκ-τσιν. Άλλα δύο γεννιούνται στην ίδια δεκαετία, ο Κιμ Πιονγκ-ιλ (1954) και ο Κιμ Γιονγκ-ιλ (1955). Κατά τις επόμενες δεκαετίες (1960 και 1970), η Σονγκ-ε απέκτησε μία πολιτική επιρροή στη Βόρεια Κορέα. Το 1965 έγινε αντιπρόεδρος της Σοσιαλιστικής Ένωσης Γυναικών της Βόρειας Κορέας και το 1971 έγινε και πρόεδρος, ενώ τον Δεκέμβριο του 1972 έγινε και αντιπρόσωπος της Ανώτατης Λαϊκής Συνέλευσης.
Παραπομπές
Κατηγορία:Βορειοκορεάτισσες πολιτικοί Κατηγορία:Δυναστεία των Κιμ (Βόρεια Κορέα)
Ένωση Συγγραφέων
Η Ένωση Συγγραφέων  (αγγλ.Authors’ Licensing and Collecting Society - ALCS) ιδρύθηκε το 1977 με έδρα το Λονδίνο και αποτελεί τον οργανισμό ο οποίος προωθεί και υπερασπίζεται τα επαγγελματικά και πνευματικά δικαιώματα των συγγραφέων. Αρχικά ήταν γνωστή ως Εταιρεία Δανεισμού και Πνευματικών Δικαιωμάτων Συγγραφέων (Authors' Lending and Copyright Society) και η ίδρυση της ήταν αποτέλεσμα μιας εκστρατείας της Ομάδας Δράσης Συγγραφέων (Writers’ Action Group - WAG) στο Λονδίνο, με σκοπό την ανταμοιβή των συγγραφέων για το δανεισμό των έργων τους.
Διοίκηση
Τα ανώτερα στελέχη της ALCS είναι ο Εκτελεστικός Διευθυντής (Executive Director and ALCS Chief Executive), ο Αναπληρωτής Διευθύνων Σύμβουλος (Deputy Chief Executive), ο Επικεφαλής των Δικαιωμάτων και της Αδειοδότησης (Head of Rights & Licensing) και ο Επικεφαλής των Αδειοδοτημένων Έργων (Head of Licensed Works). Η ALCS διοικείται από Διοικητικό Συμβούλιο (Board of Directors), το οποίο απαρτίζεται από τους συγγραφείς εκλεγμένους από τα μέλη της ένωσης, ο συνολικός αριθμός των οποίων ανέρχεται στις 80.000.
Σκοπός
Η ALCS ασχολείται με ποικίλα θέματα τα οποία εντάσσονται στο συγγραφικό χώρο, τόσο σε εθνικό όσο και σε διεθνές επίπεδο και μέσα από το σύνολο των δράσεων της υπερασπίζεται τα συμφέροντα των συγγραφέων, εστιάζοντας στη διασφάλιση του δικαίωμα αμοιβής για τις διάφορες χρήσεις των έργων τους. Σύμφωνα με την επίσημη ιστοσελίδα της, η ALCS εργάζεται για την προστασία και την προώθηση των δικαιωμάτων των συγγραφέων:
Μέλη
Στο σύνολο των μελών της ALCS μπορούν να ενταχθούν συγγραφείς κάθε τύπου, καθώς και κάτοχοι των πνευματικών δικαιωμάτων των αποθανόντων συγγραφέων. Επιπλέον, η ALCS παρέχει στα μέλη επιλεγμένων συναφών οργανισμών τη δυνατότητα της δωρεάν συμμετοχής στο έργο της. Τα μέλη της ένωσης έχουν πρόσβαση σε μια πληθώρα υπηρεσιών, προγραμμάτων και προϊόντων, προκειμένου να ενισχυθεί και να διευκολυνθεί το έργο τους.